Հ.Մ.Ը.Մ.ի 100-ամեակին նուիրուած այս մարզախաղերուն պաշտօնական բացումը կը կատարուի Շաբաթ, 22 Յուլիսին, թէեւ խաղերը ընթացք կ’առնեն երկու օր առաջ՝ 20 Յուլիսին եւ կ’երկարին 10 օրուան վրայ։ Բացի աթլեթիզմի մրցումներէն, որոնք կը կատարուին Արտաշատի մէջ, մնացեալ բոլոր խաղերը տեղի կ’ունենան Երեւանի դաշտերուն եւ մարզական համալիրներուն մէջ։ Խաղերու աւարտին, փակման հանդիսութիւնը եւ մրցանակաբաշխութիւնը տեղի կ’ունենայ Շաբաթ, 29 Յուլիսին։ Հանդիսութեան կը յաջորդէ յաղթանակի ճաշկերոյթ-պարահանդէսը։